Resep: Groen smoothie | Maroela Media
Groen smoothie (Foto: Lapa-uitgewers)
“Hierdie smoothie is meer van ŉ maalvervanger as wat dit ŉ gesellige drankie is. En moet asseblief nie skrik vir die groen voorkoms nie, dit ís lekker,” skryf Armand Aucamp in sy resepteboek Armand kook kaal.
“Ek verkies natuurlik om my kos te eet eerder as om dit te drink, maar soms is daar net nie genoeg tyd om te kook nie, of soms is ek net nie honger nie en dan neem ek een van hierdie outjies saam met my om later te geniet.”
Lewer 1 porsie
1-2 skeppies (soos aangedui vir 1 porsie) 100%-weiproteïenpoeier
1 rou eier
½ k jong spinasie
½ rou wortel, gekap
1 rou brokkoli-stukkie
1 e pampoensade
Plaas die bestanddele in ŉ vermenger in die volgorde soos hierbo uiteengesit.
Blits in die vermenger totdat alles baie deeglik gemeng is. In ŉ NutriBullet neem dit ŉ minuut, in ŉ vermenger twee minute.
Geniet onmiddellik na ŉ oefensessie of neem saam met jou op die dag se avonture.
Afhangend van jou vermenger sal jy dalk elke sowat 20 sekondes moet stop sodat die swaarder bestanddele weer na onder kan sak en jy dit weer lekker kan blits.
Deel van: Drinkgoed, Vegetariese geregte